De 45.000 mest vellønnede danskere tjener 8 pct. af al indkomst i Danmark.

Nicolai Bang, f. 1988, er journalist på Finans. Nicolai er uddannet markedsføringsøkonom og var med til at udvikle modewebshoppen stoy-munkholm.com, inden han i 2016 blev færdiguddannet fra Journalisthøjskolen i Aarhus. Han begyndte som praktikant hos Morgenavisen Jyllands-Posten i september 2013 med et halvt år på sporten og siden et halvt år på erhvervsredaktionens onlineredaktion. Siden oktober 2014 har han været del af Finans, hvor han bl.a. har skrevet om investering og privatøkonomi. Efter praktiktiden agerede Nicolai fast afløser på posten som jourhavende, og i maj 2016 blev han et fast medlem af Finans-redaktionen, hvor han dækker investerings-området. Nicolai har et upassende antal hjemmestregede tatoveringer, hvor han både hylder idolet Eddie Vedder, hjertefodboldklubben Everton FC og sit såre simple mantra ’Work hard and be nice to people’.

1,25 mio. kr.

Det er som minimum forskellen på den indtægt, der årligt ryger ind på kontoen hos de 450.000 danskere, der tjener mindst, og de 45.000 danskere, der tjener mest.

Hvis man skal op og blande sig mellem den rigeste procent, når det kommer til årlige indtægter, skal man nemlig tjene mindst 1,36 mio. kr. før skat. Det svarer til en månedsløn på 113.000 kr. Tjener man derimod over 103.998 kr. årligt, har man mere end de 10 pct., der tjener mindst.

Det viser de nyeste tal fra Danmarks Statistik, som den liberale tænketank Cepos har bearbejdet og rangeret. Tallene er fra 2015 og indholder både løn, pensionsindbetalinger, aktieindkomst, overførselsindkomst og renteindtægter for 4,5 mio. danskere over 18 år.

Og selv om 1,36 mio. kr. lyder af meget for de fleste, går det vildere for sig i andre vestlige lande, lyder det fra tænketankens cheføkonom, Mads Lundby Hansen.

»For at komme ind i top 1 pct. kræves en indkomst på 1,36 mio. kr. Det er en høj indkomst. Men sammenligner man med andre sammenlignelige lande, er indkomsten i disse lande generelt højere for top 1 pct. Det ses bl.a. ved, at top 1 pct. i Danmark tjener ca. 8 pct. af al indkomst. I Storbritannien tjener top 1 pct. 13 pct. af den samlede indkomst, mens top 1 pct. i USA tjener ca. 22 pct. af den samlede amerikanske indkomst. Ser man på uligheden mellem de 35 OECD-lande, har Danmark den tredje laveste ulighed.«

På denne rangeringsliste kan du se, hvor du befinder dig med din egen indkomst:

Tjek, om du er blandt de mest vellønnede. Tjener du mere end 103.998 kr. årligt, har du en højere indkomst en 10 pct. af befolkningen osv.

Højere indkomst end: Årlig indtægt i kr. 10 pct. af befolkningen 103.998 20 pct. af befolkningen 153.371 30 pct. af befolkningen 195.697 40 pct. af befolkningen 234.286 50 pct. af befolkningen 285.514 60 pct. af befolkningen 342.473 70 pct. af befolkningen 400.439 75 pct. af befolkningen 432.882 80 pct. af befolkningen 470.791 85 pct. af befolkningen 520.300 90 pct. af befolkningen 596.038 91 pct. af befolkningen 617.289 92 pct. af befolkningen 642.086 93 pct. af befolkningen 671.483 94 pct. af befolkningen 707.623 95 pct. af befolkningen 752.917 96 pct. af befolkningen 813.625 97 pct. af befolkningen 900.515 98 pct. af befolkningen 1.041.122 99 pct. af befolkningen 1.359.608

Kilde: Danmarks Statistik og Cepos